לכלכת, אדוני השר - העוקץ
רותי לביא 07.06.12
שר הפנים שלנו, אלי ישי – אדם טוב הדואג לבוחריו. בשבוע שעבר בישר לנו השר הנכבד, כי נשים רבות נאנסו בתל-אביב על ידי מי שהוא מכנה "מסתננים". לטענתו,מפחדות אותן נשים להתלונן, כדי שלא תדבק בהן סטיגמה של נשאיות נגיף האיידס.
אלי ישי. אולי צריך לברך את השר הנכבד על כך שהבין סוף-סוף שתושבי דרום תל אביב אינם יכולים לשאת על גבם את מבקשי המקלט, על גב שנשבר תחת עול הקיום? צילום: Ira Abramov, cc by-sa
לא הבנתי: יש ליפי הנפש שכונות מיוחדות, מופלאות ונהדרות? והיכן גר השר עצמו, ושאר חבריו לשלטון? אני אפילו לא מציעה לו, רחמנא ליצלן, שיביא "מסתננים" למקום מגוריו. אבל מה עם אותם שאין להם קורת גג? אותה קורת גג, שנמנעת מהם יום-יום ושעה-שעה על ידי שר השיכון ושר האוצר, חבריו לשלטון. אותם הוא כן יביא לשכונה שלו? אני בטוחה שרבים מתושבי דרום תל אביב וערי הפריפריה יסכימו ברצון לבוא ולהתגורר בשכונות אלו. סביר גם, שיש לשרים ולחכ"ים הנכבדים בבתיהם המפוארים והמוגנים די מקום כדי לשכן ולארח אותם תושבים כדי שירווח להם זמן-מה. צודק השר הנכבד כשהוא אומר, "יש לנו מספיק דאגות במדינה בתחום הבריאות והרווחה ולא צריך לייבא עוד דאגות…" הוא יודע על מה הוא מדבר. השר הנכבד וחבריו בגוף המכונה ממשלת ישראל דאגו היטב לייצר בעיות אלה. הם לא צריכים עזרה מבחוץ. סביר גם, שהשר הנכבד, הדואג כל כך לבוחריו, יכול לוותר על מעט ממשכורתו כדי לפתור חלק מדאגות אלה ולשקם את השכונות והערים המוחלשות כך שלא יהיו עוד זבל, כדבריו.
מפגינים בשכונת התקווה. צילום: אקטיבסטילס
הפוסט פורסם באתר של תראבוט-התחברות
מיכה רחמן 07.06.12
יופי של מאמר. ולחשוב שהיו ימים שחשבנו שש"ס היא תנועה חברתית- מזרחית שי שלתמוך בה.
צחי 08.06.12
למרות כל החלאות שמסיתים ומזלזלים בנו, שחושבים שהם יכולים לעשות בנו מה שהם רוצים, אנחנו לא נסחף ולא נאשים את מי שהוא קורבן של השיטה בדיוק כמונו.
ביום ראשון ב-16:00 תצא מגינת לוינסקי הפגנה משותפת לכיוון לבניין האו"ם שבחשמונאים.
ביום חמישי תהיה הפגנת הלא נחמדים בשכונות התקווה ובשכונות מוחלשות אחרות ברחבי הארץ.
חשוב להראות נוכחות. תושבי השכונות כבר מבינים מי דופק אותם, מי משקר להם.